PAF พุ่ง 7.07% เทคนิคมีแนวโน้มปรับตัวขึ้น โบรกฯ แนะ “ซื้อ”
PAF ณ เวลา 15.02 น. ราคาอยู่ที่ 3.94 บ. บวก 0.26 บาท หรือ 7.07% สูงสุดที่ 4.06 บ. ต่ำสุดที่ 3.72 บ. มูลค่าซื้อขายที่ 227.68 ลบ. บล.ซีไอเอ็มบี มองว่าราคาหุ้นปรับตัวขึ้นเกิดสัญญาณซื้อทางเทคนิค พร้อมปริมาณการซื้อขายที่สูงขึ้น หลังจากปรับตัวขึ้นกลับขึ้นมายืนเหนือเส้นค่าเฉลี่ย 200 วัน แนะนำ "ซื้อ" 
14 ก.ค. 2558

ผู้สื่อข่าวรายงานว่า ราคาหุ้นบริษัท แพนเอเซียฟุตแวร์ จำกัด (มหาชน) หรือ PAF ณ เวลา 15.02น. ราคาอยู่ที่ 3.94 บาท บวก 0.26 บาท หรือ 7.07% สูงสุดที่ 4.06 บาท ต่ำสุดที่ 3.72 บาท มูลค่าซื้อขายที่ 227.68 ล้านบาท ขณะที่ดัชนีตลาดหุ้นไทยโดยรวมลบ 0.02%

บล.ซีไอเอ็มบี (ประเทศไทย) ระบุในบทวิเคราะห์ (14 ก.ค.) ว่าราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นกลับขึ้นมายืนเหนือเส้นค่าเฉลี่ย 200 วัน ทำให้แนวโน้มของราคาหุ้นยังมีโอกาสปรับตัวเพิ่มขึ้นต่อเนื่องตามกรอบแนวโน้มขาขึ้น
ขณะที่ MACD ปรับตัวลดลงต่ำกว่าเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI ปรับตัวเพิ่มขึ้นเหนือระดับ 50 แนะนำซื้อ PAF โดยมีแนวรับที่ 3.94 และ 3.90 และมีแนวต้านที่ 4.20 และ 4.40 เป็นจุดขายทำกำไร STOP LOSS ถ้าราคาหุ้นปิดต่ำกว่า 3.80 ลงไป